Vaccinul rusesc împotriva Covid-19 ajunge în Mexic. Anunţul ministrului de Externe despre testarea acestuia.
Guvernul mexican a anunţat că va folosi vaccinul împotriva Covid-19 produs de Rusia. În Mexic vor ajunge cel puţin 2000 de doze. Ministrul de Externe, Marcelo Ebrard, a spus că testarea ar putea începe din luna septembrie.
Vaccinul produs de Rusia împotriva infecţiei cu Sars-Cov-2 va ajunge şi în Mexic. Rusia este prima ţară care a primit licenţă pentru un vaccin, dar acesta nu este autorizat de Organizaţia Mondială a Sănătăţii. OMS încă discută cu ruşii pentru a afla mai multe informaţii despre acesta.Luni, preşedintele mexican Andres Manuel Lopez Obrador a declarat că se oferă voluntar să fie printre primii care va încerca vaccinul Sputnik V."În cazul vaccinului rusesc, imediat ce primim dozele putem începe protocolul şi urmărim reglementările. Asta ar putea fi în luna septembrie", a spus Marcelo Ebrard, ministrul de Externe din Mexic.În ultima săptămână, în Mexic s-au înregistrat 543.806 de cazuri confirmate şi 59.106 decese.Autor: Alexandra Nistorescu.